open-index/open-wikipedia-markdown huggingface dataset:
Alminnelig gode

Et **alminnelig gode** er i konsumentteori et økonomisk gode hvis etterspørsel synker når prisen på godet øker, og motsatt (alt annet like). Et gode kan her forstås som en vare eller tjeneste. 

Det motsatte av alminnelige goder er Giffen-goder; for disse øker etterspørselen når prisen øker, og motsatt. Eksistensen av Giffen-goder er imidlertid omstridt.

Alminnelige goder er ikke det samme som normale goder, skjønt kategoriene gjerne er overlappende. Ordparet normale goder versus mindreverdige goder brukes til å skille hva som skjer med etterspørselen når inntekten endres, mens ordparet alminnelige goder versus Giffen-goder altså brukes til å skille hva som skjer med etterspørselen når prisen på godet endres.

## Referanser


## Litteratur
* McConnell, Campbell R.; Brue, Stanley L.; Flynn, Sean M. (2009). *Economics: Principles, Problems, and Policies* (18. utgave). New York: McGraw-Hill.
Teddy TV

**Teddy TV** er et norsk TV-produksjonsselskap. Selskapet ble startet i 2007 av blant andre Petter Schjerven og produserer TV-programmer for NRK, TV 2 og TVNorge.

Programmer produsert av Teddy TV har vunnet Gullruten tre ganger: beste magasin- eller livsstilsprogram i 2014 for *[[Typisk deg]]* på TVNorge, beste magasin- eller livsstilsprogram i 2015 for *[[Folkeopplysningen]] *på NRK og beste dokumentarserie i 2016 for Petter uteligger på TV 2. I 2019 mottok NRK kritikk av Pressens faglige utvalg (PFU), i forbindelse med at Greenpeace klagde på Folkeopplysningens episode om atomkraft.

Selskapet har i tillegg laget programmer som *[[Siffer (TV-program)|Siffer]]* (NRK, 2011), *[[Fylla]]* (NRK, 2013-2014), *[[Jegertvillingene]]* (TVNorge, 2015-) og *[[Kjære mamma]]* (TV 2 Livsstil, 2015-).

## Referanser


## Eksterne lenker
* Hjemmeside
Global Exchange of Military Information

**Global utveksling av militær informasjon** er en årlig utveksling av militær informasjon sponset av Organisasjonen for sikkerhet og samarbeid i Europa. I henhold til denne avtalen vil alle deltakende stater utveksle informasjon om alle sine militære styrker over hele verden.
Denne utvekslingen skiller seg fra Wiendokumentet i og med at den ikke er avgrenset til styrker i Europa, det vil si mellom Atlanterhavet og Uralfjella.

Informasjonen som er utvekslet skal inkludere:

* Plassering og personellstyrke under generalstaben.
* Kommando, organisasjoner, kommandokjede, plassering og personellstyrke.
* Totalt autorisert personellstyrke i de væpnede styrker.
* Total beholdning av våpensystem etter kategori og underkategori, og deres plasseringer.

Informasjonsutvekslingen blir gjennomført årlig i april, og skal reflektere tilstanden per 1. januar samme år. 
## Referanser
SpaceX Dragon 1

**Dragon** er et frittflygende gjenbrukbart romfartøy som er utviklet av SpaceX . Per 2017 brukes den til å levere romlast til banedestinasjoner rundt jorden, men den er fra begynnelsen av også designet til å kunne frakte mennesker ut i rommet. Dragon ble i 2010 det første kommersielle romfartøyet som lyktes i å bli hentet inn etter å ha vært i jordbane. I 2012 ble den også det første kommersielle romfartøyet som leverte last til den Internasjonale romstasjonen og vellykket returnerte til jorden.

Det er i utgangspunktet to ulike typer Dragon: Dragon og Crew Dragon (under utvikling). Romfartøyene får gjerne navn ut ifra hva slags oppdrag de skal utføre og får dessuten ulike modifiseringer basert på dette. Et eksempel var en ubemannet Crew Dragon kalt Red Dragon, som var planlagt å sendes til Mars, men som har blitt skrotet til fordel for større skip.

## Referanser
Spenningsbygruva

**Spenningsbygruva**, eller **Bergsgruva**, er en gruve som ligger øst for Ravndalskollen i Romeriksåsene i Nittedal. Den var eid av et engelsk gruveselskap som i perioden 1912-1914 drev prøvedrift etter sinkblende på grensen til en hornfelsbergart. Forekomstene var ikke drivverdige og driften opphørte. 

Gruvegangene går horisontalt inn under Ravndalskollen og deler seg i en søndre og nordre gang. De har en samlet lengde på omtrent 160 meter. Utenfor gruveinngangen kan man fremdeles se rester av skinnegang samt malmhauger som ble tippet fra prøvedriften. Gruva kan besøkes på egen risiko dersom man har spesialutstyr.

## Referanser
Boksing under Sommer-OL 2004 – Lett fluevekt

**Lett fluevekt for menn** i boksing under Sommer-OL 2004 i Athen ble arrangert i august 2004 på Peristeri Olympic Boxing Hall.

## Resultater

## Referanser
Normalt gode

Et **normalt gode** er i konsumentteorien et økonomisk gode hvis etterspørsel stiger når inntekten stiger, og vice versa (alt annet like). For normale goder vil etterspørselens inntektselastisitet være positiv. Det motsatte av et normalt gode er et mindreverdig gode. For disse godene synker etterspørselen når inntekten stiger, og motsatt.

Betegnelsen *normalt gode* blir iblant også brukt om alminnelige goder. Alminnelige goder er goder der etterspørselen synker når prisen stiger, og vice versa. Det motsatte av alminnelige goder er Giffen-goder. Ettersom det bare er få (om noen) goder som er Giffen-goder, vil de fleste normale goder være alminnelige goder også.

## Referanser
Evjen holdeplass

**Evjen holdeplass** er en nedlagt holdeplass langs bergensbanen i Ringerike kommune i Buskerud. Den ble opprettet den 15. mai i 1930 og nedlagt 31. mai 1970.

## Litteratur
* 
*
Bordtennis under Sommer-OL 2004 – Singel menn

**Singel for menn** i bordtennis under Sommer-OL 2004 i Athen ble arrangert i august 2004 på Galatsi Olympic Hall.

## Resultater
### Innledende runde

### Finalespill

## Referanser
Charles Lang

**Charles Bryant Lang, Jr.** (født 27. mars 1902 i Bluff i Utah, død 3. april 1998 i Santa Monica i California) var en amerikansk filmfotograf. Han tilbrakte brorparten av sin karriere ansatt for Paramount Pictures hvor han fotograferte over 50 filmer.

## Filmografi (utvalg)
* 1932 – *[[Farvel til våpnene (1932)|Farvel til våpnene]]*
* 1933 – *[[She Done Him Wrong]]*
* 1936 – *[[Det stjålne paradis]]*
* 1947 – *[[The Ghost and Mrs. Muir]]*
* 1947 – *[[Moralens vokter]]*
* 1951 – *[[To må man være (1951)|To må man være]]*
* 1953 – *[[Jeg er loven]]*
* 1954 – *[[Sabrina (1954)|Sabrina]]*
* 1955 – *[[Mannen fra Laramie]]*
* 1959 – *[[Noen har det hett]]*
* 1960 – *[[De syv uovervinnelige]]*
* 1962 – *[[Vi vant ville Vesten]]*
* 1963 – *[[Charade – Hvem svindler hvem?]]*
* 1964 – *[[Når Paris bobler]]*
* 1966 – *[[Hvordan man stjeler en million]]*
* 1967 – *[[Alliert med mørket]]*

## Referanser


## Eksterne lenker
*
Näsbyholm

**Näsbyholms säteri** er en herregård i Härad sogn i Strängnäs kommune i Södermanlands län i Sverige, som historisk var en adelig setegård og stamhus.

Eiendommen ble dannet i 1640-årene av Bengt Uggla og tilhørte senere adelsslektene Hierta og Taube. I 1758 ble Näsbyholm omdannet til et stamhus eid av adelsslekten af Billbergh. I 1809 ble Näsbyholm overtatt av adelsslekten Nauckhoff, som eide gården til 1900-tallet. I dag eies Näsbyholms säteri av Greger Paus, sønn av godseier Herman Paus til Herresta og grevinne Tatiana Tolstoy; Herresta ligger også i Strängnäs kommune, drøyt 20 kilometer fra Näsbyholm, og eies av Greger Paus' nevø Fredric Paus. Greger Paus' farfar var grosserer i Oslo Carl Ludvig Paus, sønn av skipsreder i Skien Christopher Blom Paus.

Per 1924 omfattet Näsbyholm 6 mantal med et areal på 1&nbsp;165 hektar (11&nbsp;650 dekar), hvorav 305 hektar (3050 dekar) dyrket mark, og ble taksert til 250&nbsp;000 kroner. I 1938 ble eiendommen taksert til 306&nbsp;000 kroner, og det var 15 hester, 60 voksne kyr og 40 ungdyr på gården.

Hovedbygningen er fra 1820-årene med sidebygninger fra 1600-tallet og driftsbygninger oppført 1870. Eiendommen omfatter også flere andre bygninger, herunder et nyere ridehus. Eierne har i senere år fokusert på hestehold, herunder oppdrett av araberhest, ridning og arrangering av konkurranser. Kong Carl XVI Gustaf besøkte Näsbyholm i 2011.

## Referanser
General Aircraft Hamilcar

**General Aircraft GAL 49 Hamilcar** var det største allierte glidefly brukt i andre verdenskrig. Det gjennomførte sin første flyvning i 1942. Det kunne frakte åtte tonn, for eksempel en stridsvogn som Tetrach, M22 Locust eller to Bren. Det var nesten utelukkende bygget av tre og ble vanligvis tauet av Short Stirling, Avro Lancaster, eller Handley Page Halifax bombefly med en maksimal hastighet på 240 km/t 

Det ble bygget i om lag 400 eksemplarer og brukt blant annet under invasjonen i Normandie, Arnhem-operasjonen og operasjon Varsity (kryssing av Rhinen).

En motorisert utgave var GAL 58 Hamilcar X som ble utstyrt med  to Bristol Mercury 31 (709&nbsp;kW) stjernemotorer, men flyet var nesten uendret.

## Tekniske Data

## Referanser


## Eksterne lenker
* General Aircraft GAL49 Hamilcar
Cylindrocaulus

***Cylindrocaulus*** er en slekt av store, tropiske, biller som lever i død ved. De tilhører gruppen skarabider (Scarabaeoidea).

## Utseende
Middelsstore, langstrakte, jevnbrede biller, blant de mindre artene i Passalidae. På farge er de svarte eller mørkebrune med en blank overflate som kan ligne blankpussede sko, de blir derfor blant annet kalt "patent-leather beetles" (også "bess beetles") på engelsk. **Hodet** er stort og bredt med små, runde fasettøyne, med et spadeformet fremspring på hver side. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra og fremstrakte, gjerne minst så langt som hornet i pannen. Antennene er 10-leddete, C-formede, men ikke knebøyde, de ytterste tre til fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er firkantet sett ovenfra, bredere enn langt, blankt, med en lengdefure i midten. Det har framskytende forhjørner, og både for- og sidekantene er litt avsatte. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med dype lengdestriper. Undersiden av billen er ofte dekket med opprettstående, gulaktige børster. **Beina** er kraftige, særlig frambeina. Framleggene (tibiae) har pigger på utsiden, mellom- og bakleggene har to lengdelister. **[[Larve]]ne** er hvitaktige, tynne og sylindriske, ikke C-formede slik som de fleste andre skarabider. Medlemmene i denne familien har et svært enhetlig utseende, det er bare størrelsen som varierer påfallende, slik at det er ganske vanskelig å bestemme dem på ytre utseende. Kjevenes form og eventuelle horn på hodet kan være til noe hjelp.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen, disse artene lever trolig mest av sopp. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Hos denne slekten har larver på det første stadiet en tendens til å drepe og ete hverandre, derfor har artene svært lavt larvetall og de voksne bruker mye krefter på å beskytte larvene 

## Utbredelse
Slekten er utbredt i Kina (Sichuan) og Japan.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Aulacocyclinae
****** Stammen Ceracupini
******* Slekten ***Cylindrocaulus*** Fairmaire, 1880
******** *[[Cylindrocaulus bucerus]]* Fairmaire, 1880 - Kina
******** *[[Cylindrocaulus davidi]]* Boucher & Castillo, 1996 - Sichuan
******** *[[Cylindrocaulus patalis]]* (Lewis, 1883) - Japan

## Referanser


## Eksterne lenker
*
Waco Aircraft Company

__NOTOC__
**Waco Aircraft Company** (**WACO**) var en flyprodusent i Troy i Ohio, USA. Mellom 1919 og 1947 bygde selskapet et bredt spekter av sivile biplan, men mest kjent er selskapet for et glidefly fra andre verdenskrig.

Selskapet startet opprinnelig under navnet **Weaver Aircraft Company of Ohio**, men endret navnet til Waco Aircraft Company i 1928/29.

## Andre verdenskrig
Under andre verdenskrig bygde Waco et stort antall militære glidefly for RAF og USAAF for luftbårne operasjoner, spesielt brukt under invasjonen i Normandie og Arnhem-operasjonen. Waco CG-4A var det glidefly som ble bygget i flest eksemplarer under andre verdenskrig. Det ble også bygget ved 17 andre fabrikker. På samme tid bygde Waco over 600  skolefly for sivil og militær opplæring.

## Slutten på normal drift
Waco opphørte virksomheten i 1947, etter å ha lidd samme skjebne som en rekke general aviation-selskaper da en forventet boom i luftfarten uteble etter andre verdenskrig


Fil:Waco_GXE_NC6675K_HARM_St_Louis_MO_10.06.06R.jpg|Waco GXE (Modell 10) 1928 med Curtiss OX-5 motor.
Fil:Waco_ATO_CF-BPM.JPG|1929 modell Advance Aircraft Company/Waco ATO fra Wintage Wings of Canada.
Fil:Waco_UPF-7_(G-UPFS)_arrives_RIAT_Fairford_10thJuly2014_arp.jpg|Waco UPF-7, bygd i 1941, deltok i 2014 Royal International Air Tattoo, England.
Fil:Waco CG-4A USAF.JPG|Waco CG-4A.
Fil:Farell2_WACO_model_10.jpg|Waco 10 utfører rundflyvning, ca. 1930.
Fil:Waco_JYM_NC991H_N.W.Airlines_HARM_10.06.06R.jpg|Bevart 1929 JYM postfly fra Northwest Airlines.


## Referanser


## Eksterne lenker
*
Det stjålne paradis

***Det stjålne paradis***, (originaltittel: *Desire*) er et amerikansk romantisk drama fra 1936 regissert av Frank Borzage og med Marlene Dietrich og Gary Cooper i hovedrollen. 

## Handling
I Paris ønsker både en gullsmed Aristide Duvalle og en psykiater Maurice Pauquet å gifte seg med Madeleine de Beaupre (spilt av Marlene Dietrich) ved å fortelle hver mann at hun er gift med den andre. Duvalle leverer en sett med perler verdt millioner av franc til Pauquet-kontoret, og forventer å bli betalt. Men Pauquet tror han er en ny pasient som har vrangforestillinger. Madeleine er der for å introdusere dem for hverandre, men reiser med perlene før de oppdager hva hun har gjort.

Hun kjører til grensen mot Spania møter hun Tom Bradley (spilt av Gary Cooper) en amerikaner på ferie i Europa. All bagasje skal undersøkes ved grensen av tollerne, så hun forsøker seg å skjule perlene i en jakke-lomme. Hun påstår at hun skal til San Sebastián, og Tom tilbyr å kjøre henne dit. Underveis griper hun anledningen til å stjele bilen hans, og la ham stå igjen. Hun krasjer deretter bilen når hun forsøker å unngå politiet. Madeleine og Tom reiser hver for seg til San Sebastián. Der møter "grevinne" de Beaupre sin medskyldige, visstnok hennes onkel, "prins" Carlos Margoli. 

Tom lokaliserer Madeleine ved hjelp av en politibetjent (spilt av Akim Tamiroff) som ikke kan forestille seg at en sjarmerende grevinne ønsker å stjele en bil, og han blir ikke engang værende å se om Tom identifiserer Madeleine som tyven. Carlos ønsker at Madeleine skal reise til Madrid for å selge perlene. Men hun har faktisk blitt forelsket i Tom, og vil i stedet forlate den kriminelle gjengen. Men Carlos og "tante" Olga (spilt av Zeffie Tilbury) et annet gjeng-medlem, ønsker å forhindre forlovelsen deres.

## Skuespillere
* Marlene Dietrich som Madeleine de Beaupre.
* Gary Cooper som Tom Bradley.
* John Halliday som Carlos Margoli
* William Frawley som Mr. Gibson
* Ernest Cossart som Aristide Duvalle
* Akim Tamiroff som Avilia. En politibetjent.
* Alan Mowbray som Dr. Maurice Pauquet.
* Zeffie Tilbury som "tante Olga"

## Referanser


## Eksterne lenker
*
Analaches

***Analaches*** er en slekt av biller som lever i død ved. De tilhører gruppen skarabider (Scarabaeoidea).

## Utseende
Middelsstore, langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

## Utbredelse
Slekten er utbredt på Ny-Guinea og i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Macrolininae
****** Slekten ***Analaches*** Kuwert, 1891
******* *[[Analaches australiensis]]* (Stoliczka, 1873)
******* *[[Analaches bicavis]]* Zang, 1905
******* *[[Analaches dubius]]* Heller, 1910 - muligens et synonym for *A. bicavis*
******* *[[Analaches puberilis]]* (Kuwert, 1891)

## Eksterne lenker
* Atlas of Living Australia - *Analaches* http://bie.ala.org.au/species/urn:lsid:biodiversity.org.au:afd.taxon:7c7e430c-7f02-44dc-9973-459ff26e916d
* Oversikt over artene
*
Troy (Ohio)

**Troy** er fylkessete i Miami County i Ohio. Troy hadde  innbyggere ifølge folketellingen i 2010.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Maren Elisabeth Bang

**Maren Elisabeth Bang** (1797–1884) var en norsk kokk og kokebokforfatter. Hun utga i 1831 den første norske kokeboken: *Huusholdnings-Bog, indrettet efter den almindelige Brug i norske Huusholdninger*. Den mer kjente kokeboken fra denne tiden, Hanna Winsnes' *Lærebog i de forskjellige Grene af Husholdningen*, kom ikke ut før 14 år senere, i 1845.

Hun var datter av Hans Arnt Poulsen (1768–1809) og Sara Elisabeth Bergström (1770–1845). Faren var proprietær, og hun vokste opp i Kongsvinger.

Hennes bror Bastian Paulsen (1799–1866) ble rittmester og var far til Hans Arnt Hartvig Paulsen, også kjent som "Køla-Pålsen" og den som forsynte gamle Kristiania med kull og annen energi midt på 1800-tallet.

I 1817 giftet Maren Elisabeth seg med fogdesønn løytnant Lauritz Christian Steen Bang (1794–1862). Mannen ble kopist, men havnet i fengsel på grunn av underslag. Mens han satt i fengsel, livnærte Maren seg med å lage og selge mat, både hjemme og for levering, –&nbsp;og i 1831 utga hun oppskriftene sine i landets første kokebok. Hun utga boken under psevdonymet «En Forening af Huusmødre».

Flere bøker kom på 1840-tallet da hun hadde flyttet til Halden for å være nær mannen.  I 1849 flyttet de til Kristiansand og startet vertshus.  Etter mannens død i 1862, samme året som hun utga en bok om vin, flyttet hun til hovedstaden der hun døde i 1884.
## Utgivelser
*
*
*
:''Se Nasjonalbibliotekets alle scannede bøker forfattet av Bang
## Referanser
Melkus RS 1000

**Melkus RS 1000** er en sovjetisk sportsbil produsert av Melkus, som den gang hadde hovedkvarter i Den tyske demokratiske republikk. Det er en kompakt sportsbil drevet av en midtmontert 3-sylindret 2-takts 992&nbsp;cm3 motor, som er en modifisert versjon av motoren brukt i Wartburg 353. Den har måkevingedører. 101 biler ble produsert totalt mellom 1969 og 1979 ved fabrikken i Dresden.

## Teknisk beskrivelse
Cockpiten i bilen er en tradisjonell ramme av metallrør, med veltebur integrert i frontruterammen og bak sjåføren. RS 1000 har uavhengig spiralfjering både foran og bak, i tillegg til stabilisatorstag og trommelbremser på alle fire hjul. Girkassen er en 5-trinns manuellkasse; clutchen er den samme som i minibussen Barkas B 1000. Motoren er en vannkjølt 992&nbsp;cm3 3-sylindret AWE353/1. I motsetning til versjonen brukt hos Wartburg, har den tre forgassere i stedet for bare én, og bruker høyere kompresjon. Bilen produserer 51&nbsp;kW ved 4500rpm og gir et maksimalt dreiemoment på 118 N·m ved 3500rpm. Bilens ytre paneler er laget av glassfiber. Toppfarten er ca. 165&nbsp;km/t.

## Etter ''Wende''
RS 1000 fikk aldri noen umiddelbar oppfølger. Derimot ble 15 nye RS 1000 modeller produsert i tide for 50-årsjubileumet til bilen. Den første bilen i denne serien ble presentert 26. November 2006. I 2009 begynte produksjon av en indirekte etterfølger, *Melkus RS 2000*. Produksjonen ble stoppet i 2012 når Melkus ble erklært konkurs.

En Melkus RS 1000 blir brukt i musikkvideoen til ATCs sang Around The World (La La La La La).

## Referanser


## Eksterne lenker
* Melkus hjemmeside
Petrejoides

***Petrejoides*** er en slekt av store, tropiske, biller som lever i død ved. De tilhører familien Passalidae.

## Utseende
Nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, mellomrommene mellom dem litt hvelvede. Forleggene har små tenner langs det meste av yttersiden.

## Levevis
Disse artene lever i tropisk skog, der de gnager i død ved.

## Utbredelse
Slekten er utbredt i Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae 
***** Underfamilien Passalinae Leach, 1815
****** Stammen Proculini
******* Slekten ***Petrejoides*** Kuwert, 1891
******** *[[Petrejoides caldasi]]* Reyes-Castillo & Pardo, 1994
******** *[[Petrejoides caralae]]* Cano & Schuster, 1995
******** *[[Petrejoides chiapasae]]* Schuster, 1991
******** *[[Petrejoides chocoensis]]* Reyes-Castillo & Pardo-Locarno, 1996
******** *[[Petrejoides guatemalae]]* Schuster & Reyes-Castillo, 1981
******** *[[Petrejoides haagi]]* (Kaup, 1868)
******** *[[Petrejoides hirsutus]]* Luederwaldt, 1941
******** *[[Petrejoides imbellis]]* (Casey, 1897)
******** *[[Petrejoides jalapensis]]* (Bates, 1886)
******** *[[Petrejoides klingelhoeferi]]* (Kaup, 1869)
******** *[[Petrejoides laticornis]]* (Truqui, 1857)
******** *[[Petrejoides mazatecus]]* Castillo & Reyes-Castillo, 1984
******** *[[Petrejoides michoacanae]]* Schuster, 1991
******** *[[Petrejoides nebulosus]]* Castillo & Reyes-Castillo, 1984
******** *[[Petrejoides olmecae]]* Castillo & Reyes-Castillo, 1984
******** *[[Petrejoides orizabae]]* Kuwert, 1891
******** *[[Petrejoides panamae]]* Schuster, 1991
******** *[[Petrejoides pokomchii]]* Schuster, 1991
******** *[[Petrejoides recticornis]]* (Burmeister, 1847)
******** *[[Petrejoides reyesi]]* Schuster, 1988
******** *[[Petrejoides salvadorae]]* Schuster, 1989
******** *[[Petrejoides silvaticus]]* Castillo & Reyes-Castillo, 1984
******** *[[Petrejoides subrecticornis]]* (Kuwert, 1897)
******** *[[Petrejoides tau]]* (Kaup, 1869)
******** *[[Petrejoides tenuis]]* Kuwert, 1897
******** *[[Petrejoides wagneri]]* (Kaup, 1868)

## Eksterne lenker
* J.C. Schuster (1991) *Petrejoides* (Col: Passalidae): Four New Species from Mesoamerica and Mexico with a Key to the Genus. *The Florida Entomologist* 74(3):422 https://www.researchgate.net/publication/272593850_Petrejoides_Col_Passalidae_Four_New_Species_from_Mesoamerica_and_Mexico_with_a_Key_to_the_Genus
* 
Generic Guide to New World Scarab Beetles(på engelsk):http://www.unl.edu/museum/research/entomology/Guide/Scarabaeoidea/Passalidae/Passalidae-Overview/PassalidaeO.html
* Sjekkliste over Passalidae fra Mexico
* Oversikt over artene
Terpsiphoninae

* *[[Eutrichomyias]]*
* *[[Hypothymis]]*
* *[[Terpsiphone]]*
* *[[Trochocercus]]*

**Terpsiphoninae** (paradismonarker og nære slektninger) er én av to underfamilier i monarkfamilien (Monarchidae). Gruppen inkluderer paradismonarkene og deres nærmeste slektninger. Den andre underfamilien er Monarchinae, som også langt er den mest tallrike av de to. Paradismonarkene inkluderer 25 arter fordelt i fire slekter.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
***** Terpsiphoninae, (paradismonarker og nære slektning)
****** *[[Trochocercus]]*
******* *T. bivittatus*, (mangler norsk navn)
******* *T. cyanomelas*, hvitvingemonark
******* *T. nitens*, blåhodemonark
****** *[[Hypothymis]]*
******* *H. azurea*, svartnakkemonark
******* *H. puella*, fagermonark
******* *H. helenae*, toppmonark
******* *H. coelestis*, celestmonark
****** *[[Eutrichomyias]]*
******* *E. rowleyi*, asurmonark
****** *[[Terpsiphone]]*, (egentlige) paradismonarker
******* *T. unirufa*, (mangler norsk navn)
******* *T. cinnamomea*, kanelparadismonark
******* *T. cyanescens*, blåparadismonark
******* *T. atrocaudata*, japanparadismonark
******* *T. corvina*, svartparadismonark
******* *T. bourbonnensis*, maskareneparadismonark
******* *T. paradisi*, gallaparadismonark
******* *T. incei*, (mangler norsk navn)
******* *T. affinis*, (mangler norsk navn)
******* *T. floris*, (mangler norsk navn)
******* *T. mutata*, vekselparadismonark
******* *T. atrochalybeia*, stålparadismonark
******* *T. viridis*, strimmelparadismonark
******* *T. rufocinerea*, rustgumpparadismonark
******* *T. batesi*, kongoparadismonark
******* *T. rufiventer*, rødbukparadismonark
******* *T. bedfordi*, skiferparadismonark

## Referanser




## Eksterne lenker
*
Trochocercus

* se inndeling!

***Trochocercus*** er ei slekt i monarkfamilien (Monarchidae) som tilhører underfamilien Terpsiphoninae (paradismonarker og nære slektning). Den teller kun tre arter og er endemisk for Afrika sør for Sahel. Artene er trelevende og trives i tropisk- og subtropisk klima.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
***** Terpsiphoninae, (paradismonarker og nære slektning)
****** *[[Trochocercus]]*
******* *[[Trochocercus bivittatus|T. bivittatus]]*, (mangler norsk navn)
******* *[[hvitvingemonark|T. cyanomelas]]*, hvitvingemonark
******* *[[blåhodemonark|T. nitens]]*, blåhodemonark

## Referanser




## Eksterne lenker
*
WACO Classic Aircraft

**WACO Classic Aircraft Corporation**, grunnlagt i 1983 som  **Classic Aircraft Corporation** i Battle Creek, Michigan, er en produsent av general aviation fly.

WACO Classic Aircraft bygger relativt små serier av tre-seters biplan. WACO Classic YMF er basert på de opprinnelige produksjonstegningene som Waco Aircraft Company fikk utlånt fra Library of Congress hvor det opprinnelige Waco hadde deponert dem. Flyene bygges på W.K. Kellogg Airport i Battle Creek i Michigan. Selskapet utfører også reparasjoner på de opprinnelige *Classic WACO* og veteranfly.

WACO Classic har mange oppgraderte systemer, slik som nyere og sikre bremser med ny teknologi. De er bygget mye etter de opprinnelig byggemetoder og er ettertraktet med «gammeldags» cockpit, men med moderne, digital elektronikk. Til dato tilbyr Waco Classic bare en av de tidligere modellene som Waco bygget. Over 100 nye YMF-5C fly hadde blitt fullført innen 2007.

I juni 2009 annonserte selskapet en forbedret YMF-5D-versjon drevet av Jacobs R-755-A2 300 hk motor. Flyet ble typesertifisert i oktober 2009 og har ny kompositt MT-propell, deluxe skinnseter, nye lette karbonfiber hjulkapsler og oppgradert avionikk-pakke.

I januar 2011 annonserte selskapet at det ville sette Great Lakes-modellen 2T-1A-1/2 biplan tilbake i produksjon. Flyet hadde ikke vært tilgjengelig siden 1980. Flyet vil få flere endringer, blant annet en større cockpit og avansert avionikk. På den tiden den ble annonsert var flyet ventet å bli vist på Sun 'n Fun i 2011, og produksjonen skulle starte i løpet av sommeren 2011 og leveranser var i utgangspunktet ventet tidlig i 2012. Den ville bli tilbudt i to modeller, touring-modellen med en Lycoming IO-360-B1F6 og en sportsmodell med Lycoming AEIO-360-B1F6-motor. I mai 2012 annonserte selskapet at den første produksjonen Great Lakes ble bygget, og den ville bli ferdig i juni 2013.

## Referanser
Asurmonark

**Asurmonark**  (*Eutrichomyias rowleyi*) er en fugl i  monarkfamilien (Monarchidae) og eneste art i slekten ***Eutrichomyias***. Arten er monotypisk og endemisk for Sangiheøyene, som ligger et stykke nord for nordspissen av Sulawesi i Sørøst-Asia og tilhører Indonesia. Asurmonarken tilhører underfamilien Terpsiphoninae, som består av paradismonarker og nære slektning.

## Biologi
Arten blir omkring  lang og har asurblå fjærdrakt i varierende nyanser, noe som er opphavet til både det norske og engelske (Cerulean Paradise-flycatcher) navnet på arten. Den har hvit halvmånet øyering som er brutt over øyet. Nebbet, øynene og de undre ekstremitetene er mørke, nærmest sorte. Buken varierer fra lyseblå til hvit.

Arten trives i tropisk regnskog i høyder mellom 425 og 650 moh. Den foretrekker beskyttede habitat i dalbunnen og et stykke opp langs dalsidene, men er sjelden å finne langs åskammene og på toppene.

Asurmonarkene eter mest små virvelløse dyr, som oftest i små grupper på  individer. Føden finner de helst i trekronene på høye trær eller sekundærkroner som ligger omkring 15 m over bakken eller mer. Det hender imidlertid at fuglene også leter etter mat i undervegetasjonen. Arten har også ofte blitt observert letende etter mat i umiddelbar nærhet av små ekorn (*[[Prosciurillus]]*), åpenbart tiltrukket av insekter som det lille pattedyret har forstyrret.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
***** Terpsiphoninae, (paradismonarker og nære slektning)
****** *[[Asurmonark|Eutrichomyias]]*
******* *[[Asurmonark|E. rowleyi]]*, asurmonark

## Referanser




## Eksterne lenker
*
Simon Benson

**Simon Benson** (født Simen Bergersen Klæve 9. september 1851 i Gausdal, død 5. august 1942 i Beverly Hills) var en norskamerikansk forretningsmann og filantrop.

Benson var sønn av Berger Iversen og Karen Stenersdatter Bjørge. Han emigrerte til USA 16 år gammel. Han startet med gardsarbeide, senere sagbruk. Han kjøpte etterhvert opp store skogområder, og bygget sagbruk i vesten. Han gjorde stor suksess, og ble en av USAs rikeste menn.

## Referanser


## Litteratur
*
*

## Eksterne lenker
*The History of Simon Benson and His House. Portland State University
Bryting under Sommer-OL 2004 – Fri stil menn 55 kg

**Fri stil menn 55 kg** i bryting under Sommer-OL 2004 i Athen ble arrangert i august 2004 på Ano Liossia Olympic Hall.

## Resultater
### Gruppespill

#### Gruppe 1

#### Gruppe 2

#### Gruppe 3

#### Gruppe 4

#### Gruppe 5

#### Gruppe 6

#### Gruppe 7

### Knockout round

## Referanser
Flaminius

***Flaminius*** er en slekt av tropiske biller som lever i død ved. De tilhører familien Passalidae.

## Utseende
Passalidae er middelsstore til store, avlange, litt flate, blanke, brunrøde til svarte biller. Kjevene er velutviklede, fasettøynene nokså små, antennene mer eller mindre C-formede. Pronotum er firkantet, og de jevnbrede dekkvingene har tydelige punktstriper. Denne familien er ganske enhetlig utseendemessig.

## Levevis
Artene lever i død ved, i alle fall noen av artene selskapelig, og voksne og larver lever sammen. Dette er nokså uvanlig blant biller.

## Utbredelse
Slekten er endemisk for Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Passalinae Leach, 1815
****** Stammen Solenocyclini
******* Slekten ***Flaminius*** Kuwert, 1891
******** *[[Flaminius lesnei]]* Hincks, 1934
******** *[[Flaminius nonfriedi]]* Kuwert, 1891

## Eksterne lenker
* 
Generic Guide to New World Scarab Beetles(på engelsk):http://www.unl.edu/museum/research/entomology/Guide/Scarabaeoidea/Passalidae/Passalidae-Overview/PassalidaeO.html
* Oversikt over artene
W. K. Kellogg Airport

**W. K. Kellogg Airport**  er en byeid, felles sivil/militær flyplass som ligger 6 km vest for sentrum av Battle Creek i Calhoun County i Michigan USA. Flyplassen er lett tilgjengelig med bil fra Helmer Road, og ligger i nærheten av I-94. Den er inkludert i FAAs Nasjonaplan for integrerte flyplasser for 2017-2021, der den er kategorisert som et regionalt allmennflygings anlegg. Det er også kjent som **W. K. Kellogg Regional Airport**.

Størsteparten av allmennflygingen omfater flyfrakt og forretningsfly. Den er også basen for Western Michigan Universitys luftfartscollege samt *Duncan Aviation* landets største familie-eide flyselskap. I tillegg rommer den  WACO Classic Aircraft Corporation, Federal Express regionale distribusjonsanlegg og andre bedrifter knyttet til luftfart. Air Show og Ballong-festivaler arrangeres årlig på Kellogg Airport.

Denne flyplassen må ikke forveksles med W. K. Kellogg Airport i Pomona, California, som opererte fra 1928 til 1932 og var da den største privateide flyplassen i landet.

## Historie
Under andre verdenskrig ble flyplassen brukt av United States Army Air Forces.

I mai 2010 startet byggingen av en ny 7,2 million dollar 1 200 meter lang, 33 meter bred rullebane parallelt med eksisterende rullebane 5/23. Den nye rullebanen åpnet 7. juli 
2011.

## Fasiliteter og fly
W. K. Kellogg flyplass dekker et område på 1 500 acre (607 ha) på en høyde av 290 moh. Den har tre asfalterte  rullebaner: 5L/23R er 3 049 x 46 m. 5R/23L er 1 250 x 23 m, 13/31 er 1474 x 30 m

For 12-måneders-perioden som avsluttes 31. desember 2009 hadde flyplassen 92 841 flyoperasjoner, et gjennomsnitt på 254 per dag: 98% allmennflyging, 2% militære, og 1% taxi. På den tiden var det 93 fly basert på flyplassen: 73% en-motors, 15% fler-motors , 7% jet, 1% helikopter, og 4% militære.

## Referanser


## Eksterne lenker
* Kellogg, Airport airnav.com
Terpsiphone

* se inndeling!

***Terpsiphone*** (paradismonarker) er ei slekt i monarkfamilien (Monarchidae) som tilhører underfamilien Terpsiphoninae (paradismonarker og nære slektning). Den teller 17 arter i deler av Afrika og Asia og øyene utenfor. Artene er trelevende og trives i temperert til tropisk klima. Et karaktertrekk er at artene har relativt stort hode, lange stjerter og vakre farger. Artene har dessuten en mer eller mindre definert fjærkam på hodet.

## Inndeling
Inndelingen av monarker følger HBW Alive og er i henhold til Coates *et al.* (2017). Det er gjort to endringer for å få samsvar med IOC World Bird List. *Terpsiphone unirufa* regnes som en underart av kanelparadismonark, og annobónparadismonark har fått status som egen art og er ikke lenger en underart av rødbukparadismonark. Alle norske navn følger Norsk navnekomité for fugl (NNKF). 

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
***** Terpsiphoninae, (paradismonarker og nære slektning)
****** *[[Terpsiphone]]*, (egentlige) paradismonarker
******* *[[annobónparadismonark|T. smithii]]*, annobónparadismonark
******* *[[kanelparadismonark|T. cinnamomea]]*, kanelparadismonark
******* *[[blåparadismonark|T. cyanescens]]*, blåparadismonark
******* *[[japanparadismonark|T. atrocaudata]]*, japanparadismonark
******* *[[svartparadismonark|T. corvina]]*, svartparadismonark
******* *[[maskareneparadismonark|T. bourbonnensis]]*, maskareneparadismonark
******* *[[gallaparadismonark|T. paradisi]]*, gallaparadismonark
******* *[[kinaparadismonark|T. incei]]*, kinaparadismonark
******* *[[gråbrystparadismonark|T. affinis]]*, gråbrystparadismonark
******* *[[silkeparadismonark|T. floris]]*, silkeparadismonark
******* *[[vekselparadismonark|T. mutata]]*, vekselparadismonark
******* *[[stålparadismonark|T. atrochalybeia]]*, stålparadismonark
******* *[[strimmelparadismonark|T. viridis]]*, strimmelparadismonark
******* *[[rustgumpparadismonark|T. rufocinerea]]*, rustgumpparadismonark
******* *[[kongoparadismonark|T. batesi]]*, kongoparadismonark
******* *[[rødbukparadismonark|T. rufiventer]]*, rødbukparadismonark
******* *[[skiferparadismonark|T. bedfordi]]*, skiferparadismonark

## Referanser




## Eksterne lenker
*
Blank stemme

En **blank stemme** forekommer i forbindelse med demokratiske valg når en velger lar være å krysse av for en av de angitte mulighetene som finnes på stemmeseddelen.

Saker som avgjøres med simpelt flertall påvirkes per i dag ikke av blanke stemmer, mens alminnelig flertall eller kvalifisert flertall blir vanskeligere å oppnå dersom mange stemmer er blanke.

## Generelt
I land med stemmeplikt kan en blank stemme være velgerens eneste lovlige mulighet til å protestere. I Australia oppfordret tidligere arbeiderpartileder Mark Latham folk til å stemme blankt. Betydningen av en blank stemme er ansett som en opplyst og bevisst handling, kontra å ikke delta i et valg. 

## Norge
Ved norske valg (stortings-,fylkes- og kommunevalg) har blanke stemmer tidligere blitt regnet for ikke-godkjente stemme og blitt forkastet. De telles allikevel vanligvis adskilt fra de andre ikke-godkjente stemmene.

Ved kommunestyre- og fylkestingsvalget i 2019 var det tillatt å stemme blankt, og i valglokalenes valgavlukker kunne velgerne benytte egne stemmesedler for å avgi blanke stemmer. Valgdirektoratet opplyste på sine nettsider følgende:Det er mulig å stemme blankt. I hvert valglokale finnes blanke stemmesedler som skal brukes til dette. Ved opptelling av stemmesedlene i kommunene, vil ikke blanke stemmesedler telle med, men valgstatistikken vil vise hvor mange som har stemt blankt.

## Referanser
Odontotaenius

***Odontotaenius*** er en slekt av store, tropiske, biller som lever i død ved. De tilhører familien Passalidae.

## Utseende
Middelsstore til nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Artene mangler flygevinger og kan ikke fly. Forleggene har små tenner langs det meste av yttersiden.

## Levevis
Disse artene lever i skog, der de gnager i død ved. De finnes helst i tåkeskog mellom 900-2400 meter over havet. Slekten er den eneste gruppen av Passalidae som finnes utenfor tropiske og subtropiske områder.

## Utbredelse
Slekten er utbredt i Amerika. Den er den eneste slekten av Passalidae som en noe utbredt i Nord-Amerika. *[[Odontotaenius disjunctus]]* er vidt utbredt, fra det sørlige Canada sør til Brasil, de øvrige artene har mer begrensede utbredelser i Mellom-Amerika, sør til Ecuador, nord til Florida.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae 
***** Underfamilien Passalinae Leach, 1815
****** Stammen Proculini
******* Slekten ***Odontotaenius*** Kuwert, 1896
******** *[[Odontotaenius brevioripennis]]* (Kuwert, 1891)
******** *[[Odontotaenius calimaensis]]* Pardo-Locarno, 2012
******** *[[Odontotaenius cerastes]]* Castillo, Rivera-Cervantes & Reyes-Castillo, 1988
******** *[[Odontotaenius cuspidatus]]* (Truqui, 1857)
******** *[[Odontotaenius disjunctus]]* (Illiger, 1800)
******** *[[Odontotaenius elenae]]* Pardo-Locarno, 2012
******** *[[Odontotaenius floridanus]]* Schuster, 1994
******** *[[Odontotaenius haberi]]* (Kuwert, 1897)
******** *[[Odontotaenius striatopunctatus]]* (Percheron, 1835)
******** *[[Odontotaenius striatulus]]* (Dibb, 1940)
******** *[[Odontotaenius zodiacus]]* (Truqui, 1857)

## Eksterne lenker
* 
Generic Guide to New World Scarab Beetles(på engelsk):http://www.unl.edu/museum/research/entomology/Guide/Scarabaeoidea/Passalidae/Passalidae-Overview/PassalidaeO.html
* Sjekkliste over Passalidae fra Mexico
* Oversikt over artene
Myiagra

* se inndeling!

***Myiagra*** (brednebbmonarker) er ei slekt i monarkfamilien (Monarchidae) som tilhører underfamilien Monarchinae (monarker og nære slektning). Slekten teller 21 arter trelevende arter og er utbredt i Australasia. Artene viser tydelig kjønnsdimorfisme.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
****** *[[Myiagra]]*
******* *[[atollmonark|M. oceanica]]*, atollmonark
******* *[[palaumonark|M. erythrops]]*, palaumonark
******* *[[plutomonark|M. pluto]]*, plutomonark
******* *[[molukkmonark|M. galeata]]*, molukkmonark
******* *[[blekkmonark|M. atra]]*, blekkmonark
******* *[[blymonark|M. rubecula]]*, blymonark
******* *[[stålmonark|M. ferrocyanea]]*, stålmonark
******* *[[brunhakemonark|M. cervinicauda]]*, brunhakemonark
******* *[[melanesiamonark|M. caledonica]]*, melanesiamonark
******* *[[rødbukmonark|M. vanikorensis]]*, rødbukmonark
******* *[[samoamonark|M. albiventris]]*, samoamonark
******* *[[Myiagra castaneigularis|M. castaneigularis]]*, (mangler norsk navn)
******* *[[blåkronemonark|M. azureocapilla]]*, blåkronemonark
******* *[[rødstrupemonark|M. ruficollis]]*, rødstrupemonark
******* *[[satengmonark|M. cyanoleuca]]*, satengmonark
******* *[[glansmonark|M. alecto]]*, glansmonark
******* *[[fløyelsmonark|M. hebetior]]*, fløyelsmonark
******* *[[Myiagra eichhorni|M. eichhorni]]*, (mangler norsk navn)
******* *[[Myiagra cervinicolor|M. cervinicolor]]*, (mangler norsk navn)
******* *[[papirbarkmonark|M. nana]]*, papirbarkmonark
******* *[[uromonark|M. inquieta]]*, uromonark

## Referanser




## Eksterne lenker
*
Skjærelerker

* se inndeling!

**Skjærelerker** (*Grallina*) er ei slekt i monarkfamilien (Monarchidae) som tilhører underfamilien Monarchinae (monarker og nære slektning). Slekten teller kun to arter trelevende arter og er utbredt på Ny-Guinea og i Australia, samt på noen øyer rundt.

Skjærelerkene var tidligere plassert sammen med pottemakerfuglene (Corcoracidae), i den nå ikke lenger gyldige skjærelerkefamilien (Grallinidae), men sistnevnte er nå skilt ut som en selvstendig familie og skjærelerkene er flyttet over hit til monarkene.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
****** *[[Skjærelerker|Grallina]]*, skjærelerker
******* *[[parkskjærelerke|G. cyanoleuca]]*, parkskjærelerke
******* *[[strømskjærelerke|G. bruijnii]]*, strømskjærelerke

## Referanser




## Eksterne lenker
*
Namdal Fotballkrets

**Namdal Fotballkrets** (stiftet 22. mars 1924) er en tidligere krets i Norges Fotballforbund.

Kretsen ble slått sammen med Nord-Trøndelag Fotballkrets 13. desember 1986.

## Kretsens ledere
* R.O. Frog, Namsos IL (1924–1925)
* Sigurd Jensen, Namsos IL (1926)
* Leif Hammer, Namsos IL (1927)
* Ragnar Prytz, Bangsund IL (1928)
* Alf Reitan, Bangsund IL (1929)
* Noralf Johnsen, Harran FIL (1930)
* Karl Grong, Harran FIL (1931)
* Jørgen Paasche, Spillum IL (1932–1933)
* Johan Havig, Namsos IL (1934)
* Andr. Bråteng, Namsos IL (1935)
* T. Wennevik, Namsos IL (1936)
* Helge Grydeland, Namsos IL (1937)
* Hans Seem, Grong FK (1938)
* Reidar Johnsen, Bangsund IL (1939–1940)
* Anders Haukø, Namsos IL (1946)
* Ingulf Mathisen, Bangsund IL (1947)
* Henry Hanslien, Bangsund IL (1948–1953)
* Helge Grydeland, Namsos IL (1954–1973)
* Torbjørn Olsen, Rørvik IL (1974–1978)
* Hans Mo, Kolvereid (1979–1980)
* Eivind Kvam, Spillum (1981–1984)
* Per Flornes, Overhalla IL (1985–1986)

## Kilder
* 
* Hans M. Nordberg (1994): ''Idrettens historie i Nord-Trøndelag''.
Snøbær

**Snøbær** eller **vanlig snøbær** (latin: *Symphoricarpos albus*) er en busk i snøbærslekta i kaprifolfamilien. Den vokser vilt i Nord-Amerika der den finnes i store deler av Canada og det nordlige USA. Den har vært registrert som hageplante i Norge fra i perioden 1790–1850. Den brukes både som prydbusk og som hekkplante.

## Referanser




## Eksterne lenker
*
Symposiachrus

* se inndeling!

***Symposiachrus*** er ei slekt i monarkfamilien (Monarchidae) som tilhører underfamilien Monarchinae (monarker og nære slektning). Slekten teller 21 arter som i hovedsak er sorte og hvite, og alle er trelevende. Artene har av og til blitt inkludert i *[[Monarcha]]*.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
****** *[[Symposiachrus]]* 
******* *[[svartmonark|S. axillaris]]*, svartmonark
******* *[[brunmonark|S. rubiensis]]*, brunmonark
******* *[[flekkvingemonark|S. guttula]]*, flekkvingemonark
******* *[[smekkemonark|S. mundus]]*, smekkemonark
******* *[[floresmonark|S. sacerdotum]]*, floresmonark
******* *[[boanomonark|S. boanensis]]*, boanomonark
******* *[[rødbrystmonark|S. trivirgatus]]*, rødbrystmonark
******* *[[hvitgumpmonark|S. everetti]]*, hvitgumpmonark
******* *[[skjoldmonark|S. loricatus]]*, skjoldmonark
******* *[[kaimonark|S. leucurus]]*, kaimonark
******* *[[kofiaumonark|S. julianae]]*, kofiaumonark
******* *[[biakmonark|S. brehmii]]*, biakmonark
******* *[[hettemonark|S. manadensis]]*, hettemonark
******* *[[manusmonark|S. infelix]]*, manusmonark
******* *[[mussaumonark|S. menckei]]*, mussaumonark
******* *[[bismarckmonark|S. verticalis]]*, bismarckmonark
******* *[[Symposiachrus ateralbus|S. ateralbus]]*, (mangler norsk navn)
******* *[[salomonmonark|S. barbatus]]*, salomonmonark
******* *[[Symposiachrus malaitae|S. malaitae]]*, (mangler norsk navn)
******* *[[nygeorgiamonark|S. browni]]*, nygeorgiamonark
******* *[[enkemonark|S. vidua]]*, enkemonark

## Referanser




## Eksterne lenker
*
Bryting under Sommer-OL 2004 – Fri stil menn 74 kg

**Fri stil menn 74 kg** i bryting under Sommer-OL 2004 i Athen ble arrangert i august 2004 på Ano Liossia Olympic Hall.

## Resultater
### Gruppespill
#### Gruppe 1

#### Gruppe 2

#### Gruppe 3

#### Gruppe 4

#### Gruppe 5

#### Gruppe 6

#### Gruppe 7

### Sluttspill

## Referanser